Πατάτες με κορτεζίνα
Πατάτες με καπνιστά χοιρινά παιδάκια.Ένας σούπερ γευστικός συνδιασμός!
1 κιλό καπνιστή «κορτεζίνα» (καπνιστά παιδάκια χοιρινά, από τη Βαρβάκειο, μόνο 3€ το κιλό), 1 κόκκινη καυτερή πιπερίτσα, 2 κρεμμύδια ξερά, ψιλοκομμένα, 2 σκελίδες σκόρδου ολόκληρες, 500 γρ. πατάτες κομένες στα 8, 10-12 μικρά ντοματάκια ολόκληρα, 1/2 πράσινη πιπεριά χοντροκομένη, ελάχιστο ελαιόλαδο, λίγα φυλλαράκια φρέσκιας ρίγανης (λίγη ξερή τριμμένη), αλάτι, μαύρο πιπέρι φρεσκοτριμένο
Για τις πατάτες με κορτεζίνα αρχίζουμε και σε μια πλατιά κατσαρόλα ή σε ένα μεγάλο αντικολλητικό τηγάνι με καπάκι τσιγαρίζουμε το κρεμμύδι και την καυτερή πιπερίτσα σε λίγο λάδι. Μόλις ροδίσει το κρεμμύδι, ρίχνουμε τις πατάτες, αλατίζουμε και τις τηγανίζουμε μέχρι να χρυσίσουν κι αυτές γύρω-γύρω.Μετά ρίχνουμε την πιπεριά, τις 2 σκελίδες σκόρδου, τις ντοματούλες, τη ρίγανη και από πάνω στολίζουμε κομμένη στα παϊδάκια της την κορτεζίνα.Σκεπάζουμε και ψήνουμε για 20 λεπτά το πολύ στον ατμό τους όλα τα υλικά χωρίς να ανακατέψουμε.Σερβίρουμε το φαγάκι με μπόλικο φρεσκοτριμμένο πιπέρι.
Ντομάτα,Πατάτες,Χοιρινό